Gareth Cliff volg in David Beckham se voetspore
JY LEES NOU Gareth Cliff volg in David Beckham se voetspore
Die Suid-Afrikaanse radio-omroeper en Idols-beoordelaar Gareth Cliff volg in die voetspore van sterre soos David Beckham wanneer hy sy stem verleen aan die gewilde animasiereeks Phineas and Ferb.
Gareth verleen sy stem aan 'n verkoopsman in die derde seisoen van dié Bafta-benoemde en Emmy-bekroonde komediereeks.
Gareth kan nie wag dat sy episode uitgesaai word nie. “Ek geniet Phineas and Ferb, daarom is ek baie bly om deel te wees van dié ikoniese reeks ...”
Phineas and Ferb gaan oor die avonture van Phineas en sy broer Ferb. Die Britse akteur Thomas Sangster (die oulike seuntjie wat tot sy ore toe verlief was in die film Love Actually, foto bo) is die stem van Ferb. Ferb wil verveeldheid hokslaan tydens hul somervakansie en in die proses teister dié twee broers hul ouer suster, Candace. Boonop is hul troeteldier, Perry die eendbekdier, ’n geheime agent.
Kyk hier na die oulike temalied vir dié reeks: